laion/Wikipedia-Exotic huggingface dataset:
הונאת DHCP

הונאת DHCP (באנגלית: DHCP spoofing) היא שיטת התקפה של מחשב ברשת מקומית על מחשב אחר באותה רשת שמטרתה לשלוט בהגדרות הרשת של המחשב הנתקף באמצעות התחזות לשרת DHCP הפועל באותה הרשת. ברשת אשר מותקן בה שרת DHCP פעיל, מחשבי העבודה יכולים לעלות ללא הגדרות רשת ולשלוח הודעת DHCP ב-Broadcast. במצב תקין שרת ה-DHCP מזהה את הפניה ועונה למחשב הפונה בהודעה המכילה את הגדרות הרשת הרצויות, שבדרך כלל מכילות את כתובת ה-IP שהוקצתה למחשב, כתובת ה-Default gateway וכן כתובת שרת ה-DNS. בהתקפת DHCP spoofing המחשב התוקף מאזין לרשת וממתין להודעות DHCP שנשלחות ב-Broadcast, כך שהוא יכול לקבל אותן גם כן. מרגע שהוא זיהה כזו הודעה - הוא שולח הודעת תגובה מזויפת המתחרה בתשובתו של השרת ואם המחשב הנתקף מקבל את הודעתו ראשונה - הוא יאמץ את הגדרות הרשת הקבועות בה. למעשה התוקף משטה במחשב הנתקף וגורם לו לחשוב שהוא שרת ה-DHCP ברשת המקומית, ומכאן בא שמה של ההתקפה. הפעולה המשמעותית העיקרית שניתן לבצע באמצעות הונאת DHCP היא קביעת כתובת ה-Default gateway של מחשב הנתקף כך שתכיל את כתובתו של המחשב התוקף. באמצעות שינוי הגדרה זו ניתן לגרום לכל החבילות שהמחשב הנתקף מוציא אל מחוץ לסגמנט שלו לעבור דרך המחשב התוקף. במידה והמחשב התוקף משמש כמתג ומעביר את החבילות המתקבלות מהמחשב הנתקף הלאה ל-Gateway האמיתי של הרשת, המחשב הנתקף יכול לנהל תקשורת רציפה ולא להיות מודע לכך שכל תעבורתו עוברת דרך המחשב התוקף. המחשב התוקף מצידו יכול באמצעות רחרחן לעקוב אחרי כל המידע שהמחשב הנתקף שלח ברשת. פעולה נוספת שניתן לבצע היא החלפת כתובת שרת ה-DNS המוגדרת למשתמש כך שתופנה למחשב התוקף או למחשב אחר הנשלט על ידי התוקף ונגיש למחשב הנתקף מבחינה רשתית. באמצעות החלפה זו התוקף יכול לשלוט בכתובות ה-DNS שהמחשב הנתקף מקבל והשלכות התקפה כזו זהה להשלכות "הרעלה" והתחזות, חולשות לוגיות במערכת ה-DNS, אלא שכאן אין זה נובע מחולשה ב-DNS אלא בחולשה ב-DHCP. ברמת המחשב הנתקף אמצעי ההגנה הטוב ביותר כנגד התקפת הונאת DHCP הוא זיהוי של תשובות מרובות להודעת DHCP אחת, כך שבמידה ומתקבלת למעלה מהודעה אחת נשלחת אזהרה למשתמש במחשב הנתקף. ברמת הרשת ניתן להתמודד עם ההתקפה על ידי הגדרת המתגים ברשת כך שיעקבו אחרי השימוש ב-DHCP בכל החבילות העוברות דרכן ויוודאו שרק שרתי ה-DHCP המורשים עונים על הודעות ה-DHCP שעוברות ברשת. מעקב זה נעשה כחלק ממערך אבטחה רחב יותר המונע התקפות אחרות ונקרא DHCP snooping. ARP spoofing, MAC flooding - שתי שיטות נוספות המאפשרות הסנפת תעבורה של מחשב אחר ברשת מקומית. על התקפות Man in the middle (באנגלית)
אירוערביה (תאוריה)

אירוערביה (הלְחֵם בין המילים באנגלית: Europe (אירופה) ל-Arabia) היא תאוריה פוליטית שמקובלת בימין הרדיקלי באירופה ובעולם, ולפיה מדינות אירופה הולכות ונכנעות להשפעות ארצות ערב והאסלאם בשל בגידתם של ראשי מדינות אירופאיים במדינתם או המשך שיעורי ההגירה ושיעורי הילודה הגבוהים של האוכלוסייה המוסלמית במדינות אירופה. העיתונאית והסופרת האיטלקייה אוריאנה פלאצ'י היא זו שטבעה לראשונה את המונח. המונח הפך פופולרי בהמשך בספרה של ההיסטוריונית והסופרת הבריטית בת יאור משנת 2005 "אירוערביה: הציר האירופי-ערבי". לפי תאוריה זו, השינוי התרבותי באירופה החל לאחר משבר הנפט של שנות ה-70 של המאה ה-20 אשר בעקבותיו חלה התקרבות בין מדינות אירופה לבין מדינות מוסלמיות יצרניות נפט. מגמה זו הובילה למעשה לשגשוג האסלאם באירופה ולהשפעתו על התרבויות והמערכות הפוליטיות במדינות אירופה. התומכים באמיתות תאוריה זו, סבורים כי התושבים המוסלמים באירופה יהיו בעלי רוב דמוגרפי באירופה בתוך מספר דורות וכי מגמה זו תהיה בעלת השלכות מרחיקות לכת. מבקרי תאוריה זו נוטים להשוות אותה לתאוריות הקונספירציה האנטישמיות אשר התפשטו באירופה לפני מלחמת העולם השנייה. לדברי המבקרים הללו, תאוריה זו היא שגויה בייסודה ומבוססת על אסלאמופוביה. אירוערביה: הציר האירופי-ערבי איום דמוגרפי האסלאם באירופה בת יאור, אירוערביה: הציר האירופי-ערבי, מאנגלית: אריה חשביה, ירושלים: שוקן, תשס"ח/ 2008. מדיה וקבצים בנושא אירוערביה בוויקישיתוף ערך זה הוא קצרמר בנושא אירופה ובנושא אסלאם. אתם מוזמנים לתרום לוויקיפדיה ולהרחיב אותו.
אלברט אליאס

אלברט אליאס (1927 – 25 בדצמבר 2014) היה מלחין, מבכירי נגני חליל הנאי בישראל. אליאס נולד בעיראק, שם ניגן עם נאזם אל-ע'זאלי, מוחמד אל-גובנצ'י (محمد القبانجي), סלימה מוראד ועוד. בשנת 1947 הצטרף לתזמורת רשות השידור העיראקית. למד משפטים בעיראק במשך שנתיים, אך הפסיק את לימודיו בעקבות עלייתו לישראל בשנת 1951. בארץ התמקד במוזיקה. הוא הצטרף כנגן חליל נאי לתזמורת קול ישראל בערבית והלחין מאות שירים. לאחר פרישתו לגמלאות בשנת 1992, המשיך לנגן במסגרות שונות, ואף ייצר חלילי נאי בעצמו. בשנת 2011 שיתף פעולה באלבום הראשון של דודו טסה והכוויתים, אלברט הוא אחרון הנגנים שניגן עם האחים ונשאר חי ומנגן. נפטר בישראל ב-25 בדצמבר 2014. אלברט אליאס, באתר MusicBrainz (באנגלית) אלברט אליאס מנגנן בנאי, 1981. הקלטת שמע באתר הספרייה הלאומית אליאס מפרסם את כלי הרכב "טילון", מעריב, 17 ביוני 1962 עופר אדרת, אחרי מות | סוף החפלה העיראקית, באתר הארץ, 15 בינואר 2015 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
חותם זמן

חותם זמן (באנגלית: Timestamp) הוא רצף של ספרות ואותיות, שמרכיבות את התאריך או השעה בהם התרחש אירוע מסוים. לרוב מידע זה מוצג באופן עקבי כדי לאפשר השוואה קלה בין תאריכים ולאפשר מעקב כרונולוגי אחרי אירועים. בין השימושים בחותמות זמן: ברישום אירועים (Logging events), כאשר ליד כל אירוע מתווסף חותם זמן שקובע את זמן ההתרחשות. במערכות קבצים, על פי רוב לכל קובץ חותם זמן על התאריך ושעה בו נוצר, בו שונה לאחרונה, וכן תאריך ושעה בהם נפתח הקובץ לאחרונה. בפרוטוקולי תקשורת, לשם סנכרון. לדוגמה ב-ICMP, קיימת הודעת שליחת חותם זמן, והודעת תשובת חותם זמן. בתחום אבטחת מחשבים ובקריפטוגרפיה, נעשה שימוש בחותמות זמן בחתימות דיגיטליות ובאלגוריתמי אבטחה. למשל לשם הוכחת קיום מידע. במנגנוני הטמנה שונים, קביעת חותמות זמן לפריטי מידע מוטמנים, כדי לאפשר לקבוע מתי פג תוקפו של מידע מוטמן. במצלמות, כמו גם במסרטות וידאו, ניתנת למשתמש האפשרות לבחור האם להציג (או לא להציג) את חותם הזמן – בתחתית תמונה או סרטון כלשהם. במצלמות אבטחה, אשר תפקידן הסרטה עקבית ורציפה של מתחם או נקודה מסוימת. בעת אירוע חריג, דוגמת פשע כלשהו (גנבה, בריחת אסיר ממתחם כלא כלשהו, אירוע חבלני וכדומה) – ישמש תיעוד המצלמה אמצעי לשם ניתוחו, זיהוי החשוד/ים ופענוח מקרה הפשע, כמו גם ראיה משפטית, אשר עשויה להביא להרשעת החשוד/ים במועד מאוחר יותר. תקן ISO 8601 קבע תקנים לייצוג תאריכים. תקנים אלו משמשים לעיתים קרובות להרכבת חותמות זמן. דוגמאות לתאריכים שתואמים את התקן: תאריך: 2024-09-27 תאריך ושעה (UTC) נפרדים: 2024-09-27 07:00Z תאריך ושעה (UTC) משולבים: 2024-09-27T07:00Z זמן יוניקס (נקרא גם זמן POSIX) הוא דרך לייצוג תאריך וזמן בצורה פשוטה ואבסולוטית. זמן יוניקס הוא מספר שלם, שמייצג את מספר השניות שחלפו מאז חצות, 1 בינואר 1970, UTC, מבלי להתחשב בדקות מעוברות. שיטת ייצוג זו מאפשרת חישוב הפרשי זמנים על ידי אריתמטיקה פשוטה. ייצוג של זמן יוניקס באמצעות משתנה מסוג מספר באורך 32 סיביות עם סימן (Signed 32bit Integer) הוא המקור לבעיה שנקראת באג 2038, בעיה המזכירה באופייה את בעיית באג 2000. יום יוליאני מייצג את מספר הימים שחלפו מהשעה 12 בצהריים, 1 בינואר, שעון גריניץ', 4713 לפנה"ס (לפי הלוח היוליאני). מספר זה מאפשר ניהול פשוט של לוח שנה המבוסס על ימים בלבד. תוכנה - מונחים סיסמה פרוטוקול קריפטוגרפי
1808

שנת 1808 היא השנה השמינית במאה ה-19. זוהי שנה מעוברת, שאורכה 366 ימים. 1 בינואר 1808 לפי הלוח הגרגוריאני מקדים את 1 בינואר לפי הלוח היוליאני ב-12 ימים. כל התאריכים שלהלן הם לפי הלוח הגרגוריאני. 1 בינואר – הוטל איסור על יבוא עבדים לארצות הברית 11 בפברואר – פחם מובער כדלק בניסוי ראשוני בפנסילבניה 2 במאי – מתחילה התקוממות ספרדית נגד השלטון הצרפתי. אירועים אלה מונצחים בציוריו של פרנסיסקו דה גויה – "השני במאי", ו"השלישי במאי" 3 במאי – חיילי נפוליאון מוציאים להורג עשרות אזרחים ספרדים שנעצרו יום קודם לכן בקרבות במדריד; האירוע מונצח בציורו של גויה – שלושה במאי 1808. 30 בספטמבר – התיאטרון המלכותי הבריטי נהרס בשריפה 22 בדצמבר – קונצרט בטהובן, 1808: ביצוע בכורה של הסימפוניות החמישית והשישית, הפנטזיה הכוראלית והקונצ'רטו הרביעי לפסנתר של בטהובן לראשונה בקונצרט בניצוחו בתיאטר אן דר וין בווינה 3 בינואר – אברהם מאפו, סופר עברי בן תנועת ההשכלה, מחבר הרומן העברי הראשון (נפטר ב-1867) 5 בפברואר – קרל שפיצווג, צייר ומשורר גרמני (נפטר ב-1885) 26 בפברואר – אונורה דומייה, צייר צרפתי (נפטר ב-1879) 13 באפריל – אנטוניו מאוצ'י, ממציא איטלקי, ממציא הטלפון על פי החלטת הקונגרס של ארצות הברית זאת לאחר לחצים של הלובי האיטלקי (הנושא עדיין במחלוקת) (נפטר ב-1889) 20 באפריל – נפוליאון השלישי, קיסר צרפת (נפטר ב-1873) 3 ביוני – ג'פרסון דייוויס, מזכיר המלחמה של ארצות הברית ומנהיג הקונפדרציה במלחמת האזרחים האמריקנית (נפטר ב-1889) 6 ביולי – יוהאן גוסטב דרויזן, היסטוריון גרמני (נפטר ב-1884) 3 באוגוסט – המילטון פיש, מושל, סנאטור ומזכיר המדינה של ארצות הברית (נפטר ב-1893) 2 בנובמבר – ז'ול ברבה ד'אורביי, סופר צרפתי (נפטר ב-1889) 29 בדצמבר – אנדרו ג'ונסון, סגן הנשיא ה-16 של ארצות הברית (1865) ונשיאה ה-17 (1869-1865) (נפטר ב-1875) 14 בפברואר – ג'ון דיקינסון, עורך דין ופוליטיקאי אמריקאי, מושל דלאוור ופנסילבניה (נולד ב-1732) 2 במאי – קלש-ביי, נסיך נסיכות אבחזיה (נולד ב-1747) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1808 התחילה ביום י"ג בטבת ה'תקס"ח (לעומת זאת, אותה שנה לפי הלוח הגרגוריאני החלה 12 ימים מוקדם יותר, ב-א' בטבת). אורכה של שנה זו לפי הלוח היוליאני 366 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1808 לפי הלוח היוליאני Nothing. 1808 במדע‎ ילידי 1808‎ נפטרים ב-1808‎ מדיה וקבצים בנושא 1808 בוויקישיתוף
אריה רובין

אריה רובין (נולד בלוב בשנת 1952) הוא אלוף פאראלימפי ישראלי בעל עשר מדליות, מהן שלוש זהב. רובין הורשע בעבירות מין ונידון לארבע שנות מאסר שקוצרו על ידי בית המשפט העליון לשלוש שנות מאסר בשל "הידרדרות במצב בריאותו". רובין חלה בילדותו בפוליו שהותירה אותו נכה. החל לעסוק בספורט במסגרת מרכז הספורט לנכים ברמת גן בגיל צעיר. הוא זכה להישגים בתחום השחייה והשתתף במשחקים הפאראלימפיים בשנים 1968, 1972 ו-1976. בתחרויות אלו זכה בתשע מדליות, מהן שלוש מדליות זהב (אחת כבן זוגו של ברוך חגאי בטניס שולחן) וארבע מדליות כסף. בפעילותו במרכז הספורט, פגש בספורטאית הנכה, ציפי רובין, והשניים נישאו ונולדו להם שלושה ילדים. לאחר שנות נישואים ארוכות התגרשו השניים. לאחר פרישתו מתחרות פעילה עבד רובין כמאמן שחייה, בין היתר כמאמן שחייה ראשי של נבחרת מכבי תל אביב, ושימש מפעיל בריכות שחייה. בעקבות תלונות שהוגשו כנגדו על ידי חמש נערות הורשע בשנת 2007 בעשיית מעשים מגונים בנערה, תוך ניצול יחסי התלות ביניהם בהיותו מפעיל בריכה ומאמן שחייה. הרשעתו הביאה לגזר דין מקסימלי של ארבע שנות מאסר בפועל. ולאחר ערעור לבית המשפט העליון הופחת עונשו בשנה אחת ונגזר כי מאסרו יהיה בתנאי אשפוז מאחר שחלה בדלקת קרום המוח. פירוט השתתפותו בתחרויות המשחקים הפאראלימפיים, באתר הרשמי של IPC (באנגלית) משה ריינפלד, קוצר מאסר עבריין מין בשל "הידרדרות בריאותו", באתר News1 מחלקה ראשונה, 7 בנובמבר 2007 משה ריינפלד, קוצר מאסר עבריין מין בשל "הידרדרות בריאותו", באתר News1 מחלקה ראשונה, 7 בנובמבר 2007
אלנבי (ספר)

אלנבי הוא רומן מאת גדי טאוב, שיצא לאור בתחילת שנת 2009 בהוצאת הוצאת משכל. עלילת הספר מתרחשת במועדון לילה וסביבתו, ברחוב אלנבי בתל אביב. הספר מתאר את עולם מועדוני הלילה בתל אביב ומספר אודות הגברים והנשים המאכלסים עולם זה, על המיניות והאלימות המתרחשים שם. הספר מתאר סביבה ואוכלוסייה בשולי החברה ואנשי העולם התחתון, עולם המכיל אלימות רבה, מין, סמים וקנוניות. טאוב משתמש בסגנון כתיבה מיוחד המורכב ממשפטים קצרים המזכירים את לשון הדיבור, ולעיתים קרובות מתמצים לכדי משפטים בני מילה אחת או שתיים. הספר מכיל תאורים מפורטים וסגנון כתיבה המאריך במילים מצד אחד וכתוב במשפטים קצרים מצד שני. לגדי טאוב, כמו לאסף ענברי, ישנה אידאה שהשפה העברית היא שפת פעלים, כמו השפה העברית של תקופת התנ"ך.[דרושה הבהרה] אסף ענברי כתב כך את ספרו "הביתה". גדי טאוב במאמר שכתב אודות הספר "הביתה" מתייחס לטיוטת ספרו "אלנבי" וכותב כי העלילה בספר מתרחשת בעולם שרצה לכתוב עליו, שברגל אחת לפחות הוא "מצא את הכלי: הזירה הזאת, הסוג הזה של ישראל שעוברת לנו מתחת לרדאר, התחבר לעברית של פעולה, ולעלילה. לדבר הפשוט הזה: לספר סיפור". בשנת 2012 עלתה סדרה בשם אלנבי בערוץ 10, הסדרה מגוללת את עלילת הספר, גדי טאוב הוא יוצר הסדרה ואחד מתסריטאיה. רומי מיקולינסקי‏, מתחפר באלנבי, באתר וואלה, 3 במאי 2009 אריק גלסנר, תיאוריה וביקורת: על ספרו של גדי טאוב, באתר nrg‏, 25 באפריל 2009 הספר "אלנבי" באתר ידיעות ספרים הספר החדש של גדי טאוב: פרק 1, באתר וואלה, 2 באפריל 2009 כתבה בערוץ 10 על סדרה הטלוויזיונית באתר נענע 10 אלנבי, באתר OCLC (באנגלית)
ג'ורג' מקסוול ריצ'רדס

ג'ורג' מקסוול ריצ'רדס (באנגלית: George Maxwell Richards;‏ 1 בדצמבר 1931 - 8 בינואר 2018) היה פוליטיקאי מ טרינידד וטובגו, שכיהן כנשיא הרביעי של טרינידד וטובגו, בשנים 2003–2013. היה מהנדס כימי בהכשרתו. היה פרופסור באוניברסיטת וסט אינדיס בטרינידד נולד בשנת 1931 בעיר סן פרננדו בטרינידד בדרומה של האי, כאחד מחמשת ילדיה משפחתו. הוא היה בעל שורשים אינדיאניים וסיניים. אביו, ג'ורג' ריצ'רדס, היה עורך דין בעוד אמו, הנרייטה לבית מרטין עבדה כעקרת בית וכמורה. התחנך בעיר הולדתו עד שקיבל מלגה ללימודים בקולג' המלכותי בעיר פורט אוף ספיין. מ-1950 עד 1951 עבד עבור חברת שדות הנפט הבריטית של טרינידד שמסונפת לחברת "של". באמצעות מלגה שהעניקה לו החברה יצא ללימודי הנדסה כימית. התקבל לאוניברסיטת מנצ'סטר ושם קיבל תואר ב-1955 ותעודה מקצועית ב-1957. קיבל תואר דוקטור בהנדסה כימית מאוניברסיטת קיימברידג'. עבד בחברת "של" בשנים 1957-1965, אחר כך פנה לאקדמיה. הצטרף למחלקה להנדסה כימית באוניברסיטת וסט אינדיס. מאוחר יותר קיבל משרת פרופסור להנדסה כימית. מ-1980 עד 1985 כיהן כסגן מנהל האוניברסיטה. ב-1984 היה למנהל האוניברסיטה בפועל וב-1985 מונה רשמית למנהל. ניהל את קמפוס סט. אוגוסטין באוניברסיטת וסט אינדיס בטרינידד משנת 1996. שימש כמנהל עד 1996 והוסיף ללמד עד 2003. ב-1977 קיבל מדליה עבור שירותו ומפעל חייו למען טרינידד וטובגו. היה נשוי לג'אן ראמג'ון, ואב לשניים. אלמנתו היא רופאה ואחייניתו של הנשיא לשעבר נור מוחמד חסן עלי. מדיה וקבצים בנושא ג'ורג' מקסוול ריצ'רדס בוויקישיתוף
קרדית אבק הבית

קרדית אבק הבית (שם מדעי: Dermatophagoides pteronyssinus), הידועה גם בשם קרדית האבק, היא אקרית מיקרוסקופית שחיה במגורי אדם בתנאי אבק ולחות על גבי ספרים, בגדים, מצעים וחפצים דומים. הקרדית ניזונה מקשקשי עור, והפרשותיה מהוות אחד מהגורמים העיקריים לתגובות אלרגיות בבני אדם. קיימים שני זנים עיקריים של קרדית אבק הבית הנפוצים בכל העולם. בתנאים מסוימים, על רקע בצבע שחור, ניתן להבחין בקרדית האבק באמצעות זכוכית מגדלת. גודלה של קרדית האבק המצויה הוא כ-0.42 mm (מילימטר) אורך וכ-0.25-0.32 mm רוחב. לקרדית האבק הבוגרת 8 רגליים ולזחל 6. בשל משקלה הנמוך, מסוגלים זרמי אוויר קלים להעבירה ממקום למקום בקלות רבה. מחזור חיים ממוצע של קרדית ממין זכר עומד על כ-10 ימים, ואילו מחזור חייה של קרדית ממין נקבה עומד על כ-10 שבועות. משך ההתפתחות במהלך מחזור החיים (מביצה ועד לקרדית בוגרת) תלוי מאוד בתנאי מזג האוויר והמחייה. במהלך חייה של הקרדית הנקבה היא תטיל 60–100 ביצים במהלך 5 השבועות האחרונים בחייה. במהלך מחזור חיים של 10 שבועות תייצר קרדית האבק כ-2,000 חלקיקי צואה. כדי להרוג את קרדית האבק ניתן לחשוף אותה לטמפרטורה של 60 מעלות צלזיוס במשך שעה או להקפיאה לטמפרטורות נמוכות, או לחשוף את אותה לשמש ולקרינה. קרדית אבק הבית חיה באזורים ביתיים בלבד, בעלי אחוז לחות הגבוה מ-45% (לחות מיטבית של 75%) וטמפרטורה מיטבית של 35 מעלות צלזיוס, על גבי בגדים, ספרים, ריהוט (מזרנים בספות, מיטות וכדומה), מצבורי אבק וחפצים אחרים היכולים להמצא בבית. היא ניזונה בעיקר מקשקשי עור (תאי עור מתים). בארץ ישראל, בשל הלחות הגבוהה והחום הרב, נפוצה בעיקר באזורי שפלת החוף, שם התנאים הם הטובים ביותר לגידולה. היא מצויה פחות באזורים היבשים או הקרים מאוד, אך גם שם היא קיימת לעיתים. גלליה של קרדית אבק הבית הם אלרגנים נפוצים והם גורמים לתגובה אלרגית לאנשים הרגישים להם כאשר הם באים במגע עם האף ומערכת הנשימה. תגובה זו מתבטאת בהתעטשות, נזלת, עפעפיים נפוחים ותסמינים נוספים. פרק הזמן העיקרי בו מתקיימת החשיפה לאלרגן הוא בשעות השינה, אולם גם בשעות היום ניתן להחשף לאלרגן בכמויות דומות. המיטה והמזרן היא סביבה נוחה מאוד לקרדית האבק, לרוב המקום לח וחם מספיק כדי לספק תנאי גידול טובים לקרדית, לכן יש מספר רב של קרדיות חיות על גבי רהיט זה. בשעות השינה, שרוי האדם הישן במשך שעות רבות על גבי המיטה. בשל קלות משקלם, מתערבבים גלליהן של הקרדיות באוויר (או שהם נישאים ברוח) ומגיעים למערכת הנשימה דרך האף, בתהליך הנשימה, שם מתרחשת תגובה אלרגית אליהם. במקרים קיצוניים קרדית האבק יכולה לגרום לחנק אצל חולי אסתמה חריפה ובעקבות כך למוות. דמודקס קרדית אבק הבית, באתר NCBI (באנגלית) קרדית אבק הבית, באתר GBIF (באנגלית) יוסף פנסוף, 12 טיפים לחיסול קרדית האבק, באתר שירותי בריאות כללית, 8 בנובמבר 2012 קרדית אבק הבית, באתר האלרגיה והאסתמה הישראלי בעריכת פרופ' יצחק כץ הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
דגה

האם התכוונתם ל... דגה – שם קיבוצי לדגים. דגה (כפר) – כפר במחוז סבולץ'-סטמאר-ברג שבצפון מזרח הונגריה. אדגר דגה – צייר ופסל צרפתי.
1809

שנת 1809 היא השנה התשיעית במאה ה-19. זוהי שנה רגילה, שאורכה 365 ימים. 1 בינואר 1809 לפי הלוח הגרגוריאני מקדים את 1 בינואר לפי הלוח היוליאני ב-12 ימים. כל התאריכים שלהלן הם לפי הלוח הגרגוריאני. 10 בינואר – מרשל ז׳אן לאן מתחיל את המצור על סרגוסה במלחמת חצי האי 1 בפברואר – מלך הולנד לואיס נפוליאון מקבל את שיטת המדידה המטרית 9 בפברואר – אוסטריה מכריזה מלחמה על צרפת 13 במרץ – השוודים מדיחים את המלך גוסטב הרביעי אדולף, מלך שוודיה במהפך שנקרא "Coup of 1809" 10 באפריל – מלחמת הקואליציה החמישית מתחילה עם פלישת כוחות אוסטריים לבוואריה, אחת ממדינות החסות של האימפריה הצרפתית הראשונה. 17 במאי – נפוליאון מורה לספח את מדינת האפיפיור 24 במאי – תחילת הקרב אספירין-אסלינג, צרפת נגד אוסטריה 5 ביולי – קרב וגראם מתחיל, נפוליאון מביס את האוסטרים 4 בינואר – לואי ברייל, מורה, ממציאו של כתב ברייל לעיוורים (נפטר ב-1852) 19 בינואר – אדגר אלן פו, סופר ומשורר (נפטר ב-1849) 3 בפברואר – פליקס מנדלסון-ברתולדי, מלחין גרמני ממוצא יהודי (נפטר ב-1847) 12 בפברואר – אברהם לינקולן, נשיא ארצות הברית (נרצח ב-1865) 12 בפברואר – צ'ארלס דרווין, חוקר טבע (נפטר ב-1882) 19 במרץ – פרדריק פאסיוס, מנצח ומלחין גרמני שחי ופעל בעיקר בפינלנד, מלחין ההמנונים של פינלנד ואסטוניה (נפטר ב-1891) 20 במרץ – ניקולאי גוגול, סופר (נפטר ב-1852) 27 במרץ – הברון ז'ורז'-אז'ן אוסמן (נפטר ב-1891) 4 ביוני – קולומבוס דלאנו, חבר בית הנבחרים ומזכיר הפנים של ארצות הברית (נפטר ב-1896) 13 ביוני – היינריך הופמן, רופא וסופר גרמני, מחבר הספר יהושע הפרוע (נפטר ב-1894) 6 באוגוסט – אלפרד טניסון, משורר אנגלי (נפטר ב-1892) 29 באוגוסט – אוליבר ונדל הולמס האב, משורר ורופא אמריקאי (נפטר ב-1894) 29 בדצמבר – ויליאם יוארט גלאדסטון, מדינאי ליברלי בריטי, שימש ארבע פעמים כראש ממשלת בריטניה הגדולה (נפטר ב-1898) 6 במרץ – תומאס היוורד הבן, שופט אמריקני ומחותמי הכרזת העצמאות של ארצות הברית (נולד ב-1746) 31 במאי – יוזף היידן, מלחין אוסטרי (נולד ב-1732) 8 ביוני – תומאס פיין, סופר, הוגה דעות ומהפכן בריטי-אמריקאי (נולד ב-1737) 11 באוקטובר – מריווד'ר לואיס, מגלה ארצות (נולד ב-1774) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1809 התחילה ביום כ"ה בטבת ה'תקס"ט (לעומת זאת, אותה שנה לפי הלוח הגרגוריאני החלה 12 ימים מוקדם יותר, ב-י"ג בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1809 לפי הלוח היוליאני Nothing. 1809 במדע‎ ילידי 1809‎ נפטרים ב-1809‎ מדיה וקבצים בנושא 1809 בוויקישיתוף
ריקרדו מדורו

ריקרדו מדורו (בספרדית: Ricardo Maduro; נולד ב-20 באפריל 1946 בפנמה) הוא פוליטיקאי הונדורסי יהודי. היה נשיא הונדורס בין השנים 2002–2006. לפני כן היה יושב ראש הבנק המרכזי של הונדורס. מדורו נולד בפנמה. ב-23 באפריל 1997, נחטף בנו, ריקרדו ארנסטו, וגופתו נמצאה כעבור יומיים. אירוע זה הגביר את שאיפתו להיבחר לנשיא, למרות שלפי חוקת הונדורס הנשיא חייב להיות יליד המדינה. בתעמולת הבחירות הבטיח מדורו למגר את עולם הפשע, האלימות והסמים. מדורו נבחר לנשיא הונדורס בבחירות נובמבר 2001 כשהוביל את המפלגה הלאומית של הונדורס. הוא נכנס לתפקיד ב-27 בינואר 2002 וכיהן עד 27 בינואר 2006. במהלך כהונתו, ב-1 במאי 2005, התרסק המטוס שבו טס, לתוך הים הקריבי, סמוך לחוף של העיר טלה. מדורו, בתו לורנה והטייס נפצעו קל וחולצו על ידי התושבים המקומיים. ב-27 בנובמבר 2005, בבחירות הכלליות ובחירות לנשיאות הפסידה המפלגה השלטת של מדורו, למפלגה הליברלית של הונדורס, וב-27 בינואר 2006 החליף אותו מנואל סלאיה בתפקיד. מדורו היה הנשיא השני ממוצא יהודי שכיהן בהונדורס. קדם לו חואן לינדו, שהיה הנשיא במשך כחמש שנים באמצע שנות החמישים של המאה ה-19. מדורו אב ל-3 בנות ובן מנישואיו הראשונים. בנו מנישואיו הראשונים נחטף ונרצח. ב-2002 התחתן עם אישה ממוצא ספרדי-הונדורסי ואימץ 5 ילדים. מדיה וקבצים בנושא ריקרדו מדורו בוויקישיתוף Mordechai Arbell, The world's other Jewish president, Haaretz, ‏5 ביולי 2002 (באנגלית)
טיכו

האם התכוונתם ל... אברהם אלברט טיכו – רופא עיניים אנה טיכו – ציירת ישראלית בית טיכו – ביתם של ד"ר אברהם ואנה טיכו, כיום מוזיאון טיכו ברהה – אסטרונום דני מכתש טיכו – מכתש פגיעה בולט הנמצא בדרום הירח
האספה הלאומית של פרנקפורט

האספה הלאומית של פרנקפורט (גרמנית: Frankfurter Nationalversammlung) הייתה האספה הלאומית (אנ') הראשונה אשר נבחרה בבחירות בכל שטח גרמניה, בתקופה שבה הייתה עדיין מחולקת לנסיכויות רבות. האספה שירתה בתפקידה כרשות מחוקקת מה-18 במאי 1848 ועד ה-31 במאי 1849 והתכנסה בכנסיית פאולסקירכה שבפרנקפורט. אדוארד פון זימזון נבחר לנשיא הוועידה. כינוס האספה היה אחת התביעות של המהפכנים במהפכת מרץ במדינות הקונפדרציה הגרמנית. באמצעות דיונים סוערים וממושכים הצליחה האספה לחוקק את חוקת פאולסקירכה, אשר הכריזה על כינון קיסרות גרמנית מאוחדת, שמדינות גרמניה השונות יהיו כפופות אליה. חוקה זו הגשימה את דרישות התנועות ליברליות והלאומיות אשר עמדו כאופוזיציה לשיטתו של מטרניך. החוקה פירטה זכויות אדם רבות, וקבעה את צורת המשטר על-פי עקרונות הדמוקרטיה הפרלמנטרית, במשולב עם מונרכיה חוקתית העוברת בירושה. אספת פרנקפורט וחוקתה נכשלו. המלך הפרוסי פרידריך הרביעי סירב לקבל עליו את משרת הקייזר שהוצעה לו. האצולה רבת-העוצמה בפרוסיה ושליטי המדינות הגרמניות הקטנות התנגדו לתיקונים הליברליים שהציעה האספה ואף לעצם קיומה, והאספה התפוררה בהדרגה. עם זאת, השפעות רבות של החוקה שקיבלה האספה הלאומית הפכו לחלק אינטגרלי מחוקת ויימאר של 1919 ושל חוקת גרמניה של 1949. רשימת חברי האספה הלאומית של פרנקפורט שיש להם ערך בוויקיפדיה העברית מדיה וקבצים בנושא האספה הלאומית של פרנקפורט בוויקישיתוף האספה הלאומית של פרנקפורט, באתר אנציקלופדיה בריטניקה (באנגלית) ערך זה הוא קצרמר בנושא גרמניה ובנושא רשויות מחוקקות. אתם מוזמנים לתרום לוויקיפדיה ולהרחיב אותו.
1810

שנת 1810 היא השנה העשירית במאה ה-19. זוהי שנה רגילה, שאורכה 365 ימים. 1 בינואר 1810 לפי הלוח הגרגוריאני מקדים את 1 בינואר לפי הלוח היוליאני ב-12 ימים. כל התאריכים שלהלן הם לפי הלוח הגרגוריאני. התפרצות הר הגעש טמבורי אשר גרם לקפיאת כדור הארץ. 16 בפברואר – רעידת אדמה חזקה בכרתים. דווח על כ-2,000 הרוגים 20 בפברואר – הרוסים מדיחים את סולומון השני, מלך אימרתי, ומספחים את ממלכת אימרתי לאימפריה הרוסית 19 באפריל – תושבי ונצואלה מדיחים את המושל הספרדי 20 ביולי – קולומביה מכריזה על עצמאות ומתנתקת מספרד 16 בספטמבר – מתחילה מלחמת העצמאות (מרד) של מקסיקו נגד השלטון הספרדי 12 באוקטובר – נערך האוקטוברפסט הראשון 18 בספטמבר הכרזה על צ'ילה כמדינה עצמאית. 10 בינואר – ג'רמיה בלאק, שר המשפטים ומזכיר המדינה של ארצות הברית (נפטר ב-1883) 1 במרץ – פרדריק שופן, מלחין פולני (נפטר ב-1849) 24 במאי – אברהם גייגר, ממייסדי היהדות הרפורמית (נפטר ב-1874) 8 ביוני – רוברט שומאן, מלחין גרמני (נפטר ב-1856) 10 באוגוסט – קמילו בנסו די קאבור, ראש הממשלה הראשון של איטליה (נפטר ב־1861) 29 בספטמבר – אליזבת גאסקל, סופרת אנגלייה (נפטרה ב-1865) 24 בפברואר – הנרי קוונדיש, כימאי בריטי (נולד ב-1731) 24 במרץ – דייוויד קולינס, קצין נחתים בריטי ופרקליט ניו סאות' ויילס (נולד ב-1756) 13 בספטמבר – ויליאם קושינג, שופט בבית המשפט העליון של ארצות הברית ונשיא בית המשפט במשך יומיים (נולד ב-1732) 16 באוקטובר – נחמן מברסלב, מייסד חסידות ברסלב (נולד ב-1772) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1810 התחילה ביום ח' בשבט ה'תק"ע (לעומת זאת, אותה שנה לפי הלוח הגרגוריאני החלה 12 ימים מוקדם יותר, ב-כ"ה בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1810 לפי הלוח היוליאני Nothing. 1810 במדע‎ ילידי 1810‎ נפטרים ב-1810‎ מדיה וקבצים בנושא 1810 בוויקישיתוף
עינות זיף

עינות זיף הם שני מעיינות הנמצאים ליד שטח זיף המקראית ומכאן שמם. מעיין נוקיס נובע לתוך ניקבה באורך כ-20 מטר, בפתח הניקבה קיימת קשת אבנים המתוארכת לתקופת בית שני. מי המעיין זורמים לבריכת אגירה עתיקה. עין זיתון נובע למערה חצובה בסלע. מי המעיין מגיעים לגובה מטר. בצידו השני של עין זיתון נמצאת באר שעולה על גדותיה בתקופת הגשמים. סמוך לעינות זיף נטוע עץ חרוב בודד בעל גזע ענק. החוקר והגאוגרף נתן שלם, שחקר את עינות זיף בשנות ה-30, ציין את העץ במחקריו. בור המים בסוף עין זיתון נוף תל זיף הקדומה, סמוך למעיין עין אום זיתון הנקבה בעין אום א־נווקיס אל המעיין - כל החלומות מתגשמים בספר אחד. טיול לעינות זיף -SYT(הקישור אינו פעיל) המלצה לטיול: מעיינות ונופים במדבר זיף(הקישור אינו פעיל) - מרכז סיור ולימוד סוסיא